arnastofnun/IGC-2024 huggingface dataset:
Kynslóðareikningar Nefndarálit - þingskjal nr. 1185

1996–97. – 1066 ár frá stofnun Alþingis.

121. löggjafarþing. – 299 . mál.

1185. Nefndarálit um till. til þál. um gerð kynslóðareikninga.

Frá efnahags- og viðskiptanefnd.

Nefndin hefur fjallað um málið og farið yfir umsagnir sem bárust frá Alþýðusambandi Íslands, fjármálaráðuneytinu, Hagfræðistofnun Háskóla Íslands, Seðlabanka Íslands og Þjóðhagsstofnun.

Nefndin mælir með að tillagan verði samþykkt óbreytt.

Alþingi, 12. maí 1997.

Vilhjálmur Egilsson,

Ágúst Einarsson.

Valgerður Sverrisdóttir.

form., frsm.

Pétur H. Blöndal.

Jón Baldvin Hannibalsson.

Einar Oddur Kristjánsson.

Sólveig Pétursdóttir.

Ólafur Þ. Þórðarson.

Margrét Frímannsdóttir.
Verðbólgureikningsskil Nefndarálit - þingskjal nr. 1186

1996–97. – 1066 ár frá stofnun Alþingis.

121. löggjafarþing. – 314 . mál.

1186. Nefndarálit um till. til þál. um verðbólgureikningsskil.

Frá efnahags- og viðskiptanefnd.

Nefndin hefur fjallað um málið og farið yfir umsagnir sem bárust frá Félagi löggiltra endurskoðenda, Seðlabanka Íslands, Verslunarráði Íslands og Þjóðhagsstofnun.

Nefndin mælir með að tillagan verði samþykkt með svofelldum

BREYTINGUM:

Í stað „viðskiptaráðherra“ komi: fjármálaráðherra.

Síðari málsliður 3. mgr. falli brott.

Alþingi, 12. maí 1997.

Vilhjálmur Egilsson,

Ágúst Einarsson.

Valgerður Sverrisdóttir.

form., frsm.

Pétur H. Blöndal.

Jón Baldvin Hannibalsson.

Einar Oddur Kristjánsson.

Sólveig Pétursdóttir.

Ólafur Þ. Þórðarson.

Margrét Frímannsdóttir.
Erlendar skuldir þjóðarinnar Nefndarálit - þingskjal nr. 1187

1996–97. – 1066 ár frá stofnun Alþingis.

121. löggjafarþing. – 431 . mál.

1187. Nefndarálit um till. til þál. um erlendar skuldir þjóðarinnar.

Frá efnahags- og viðskiptanefnd.

Nefndin hefur fjallað um málið og farið yfir umsagnir sem bárust frá Félagi framhaldsskólanema, Seðlabanka Íslands og Verslunarráði Íslands.

Nefndin mælir með að tillagan verði samþykkt óbreytt.

Alþingi, 12. maí 1997.

Vilhjálmur Egilsson,

Ágúst Einarsson.

Valgerður Sverrisdóttir.

form., frsm.

Pétur H. Blöndal.

Jón Baldvin Hannibalsson.

Einar Oddur Kristjánsson.

Sólveig Pétursdóttir.

Ólafur Þ. Þórðarson.

Margrét Frímannsdóttir.
Úttekt á áhrifum Efnahags- og myntbandalags Evrópu Nefndarálit - þingskjal nr. 1188

1996–97. – 1066 ár frá stofnun Alþingis.

121. löggjafarþing. – 300 . mál.

1188. Nefndarálit um till. til þál. um úttekt á áhrifum Efnahags- og myntbandalags Evrópu á íslenskt efnahagslíf.

Frá efnahags- og viðskiptanefnd.

Nefndin hefur fjallað um málið og farið yfir umsagnir sem bárust frá Hagfræðistofnun Háskóla Íslands, Sambandi íslenskra viðskiptabanka, Samtökum verðbréfafyrirtækja, Seðlabanka Íslands, Verslunarráði Íslands og Þjóðhagsstofnun.

Nefndin mælir með að tillagan verði samþykkt með svofelldri

BREYTINGU:

Tillögugreinin orðist svo:

Alþingi ályktar að fela ríkisstjórninni að skipa nefnd til að gera úttekt á áhrifum Efnahags- og myntbandalags Evrópu á íslenskt efnahagslíf.

Alþingi, 12. maí 1997.

Vilhjálmur Egilsson,

Ágúst Einarsson.

Valgerður Sverrisdóttir.

form., frsm.

Pétur H. Blöndal.

Jón Baldvin Hannibalsson.

Einar Oddur Kristjánsson.

Sólveig Pétursdóttir.

Ólafur Þ. Þórðarson.

Margrét Frímannsdóttir.
Skógræktaráætlun Nefndarálit - þingskjal nr. 1201

1996–97. – 1066 ár frá stofnun Alþingis.

121. löggjafarþing. – 546 . mál.

1201. Nefndarálit um till. til þál. um skógræktaráætlun.

Frá landbúnaðarnefnd.

Nefndin hefur fjallað um málið og hafa henni borist umsagnir um það frá Búnaðarsambandi Austurlands, Búnaðarsambandi Kjalarnesþings, Búnaðarsambandi Vestfjarða, Bændasamtökum Íslands, Landgræðslu ríkisins og Skógrækt ríkisins.

Nefndin leggur til að tillagan verði samþykkt óbreytt.

Ágúst Einarsson var fjarverandi við afgreiðslu málsins.

Alþingi, 12. maí 1997.

Guðni Ágústsson,

Egill Jónsson.

Guðjón Guðmundsson.

form., frsm.

Sigríður Jóhannesdóttir.

Magnús Stefánsson.

Hjálmar Jónsson.

Árni M. Mathiesen.

Lúðvík Bergvinsson.
Stefnumótun í menntunarmálum í landbúnaði Nefndarálit - þingskjal nr. 1202

1996–97. – 1066 ár frá stofnun Alþingis.

121. löggjafarþing. – 377 . mál.

1202. Nefndarálit um till. til þál. um stefnumótun í menntunarmálum í landbúnaði.

Frá landbúnaðarnefnd.

Nefndin hefur fjallað um málið og hafa henni borist umsagnir um það frá Búnaðarsambandi Austurlands, Búnaðarsambandi Kjalarnesþings, Búnaðarsambandi Vestfjarða, Bændasamtökum Íslands, Landgræðslu ríkisins, Neytendasamtökunum og Rannsóknastofnun landbúnaðarins.

Nefndin leggur til að tillagan verði samþykkt með svofelldri

BREYTINGU:

Tillögugreinin orðist svo:

Alþingi ályktar að fela landbúnaðarráðherra að skipa nefnd til að vinna að stefnumótun í menntunarmálum landbúnaðarins.

Nefndin kanni sérstaklega hvernig skipulagi á sérhæfðri menntun í landbúnaði sé best komið fyrir innan skólakerfisins, rannsaki menntunarstig í landbúnaði, athugi skipulag endurmenntunar, fjalli um hvernig sérskólar landbúnaðarins eigi að tengjast öðru skóla-starfi og skoði tengsl rannsókna í landbúnaði við skólastarf.

Alþingi, 12. maí 1997.

Guðni Ágústsson,

Egill Jónsson.

Ágúst Einarsson.

form., frsm.

Magnús Stefánsson.

Guðjón Guðmundsson.

Sigríður Jóhannesdóttir.

Lúðvík Bergvinsson.

Hjálmar Jónsson.

Árni M. Mathiesen.
Varðveisla ósnortinna víðerna Þingsályktun - þingskjal nr. 1212

121. löggjafarþing 1996–1997.

Nr. 13/121.

Þskj. 1212 - 27. mál.

Þingsályktun um varðveislu ósnortinna víðerna.

Alþingi ályktar að fela umhverfisráðherra að marka stefnu um varðveislu ósnortinna víðerna landsins. Stofnaður verði starfshópur, skipaður fulltrúum Náttúrufræðistofnunar, Náttúruverndarráðs, Skipulags ríkisins og Landmælinga Íslands, undir forustu fulltrúa umhverfisráðuneytisins, sem falið verði það hlutverk að skilgreina hugtakið ósnortið víðerni.

Samþykkt á Alþingi 12. maí 1997.
Stuðningur við konur í Afganistan Nefndarálit - þingskjal nr. 1217

1996–97. – 1066 ár frá stofnun Alþingis.

121. löggjafarþing. – 69 . mál.

1217. Nefndarálit um till. til þál. um stuðning við konur í Afganistan.

Frá utanríkismálanefnd.

Nefndin hefur fjallað um tillöguna og fengið á sinn fund Helga Ágústsson og Jón Egil Egilsson frá utanríkisráðuneytinu og lögðu þeir einnig fram ýmis gögn um málið.

Ísland hefur á vettvangi Sameinuðu þjóðanna tekið þátt í alþjóðlegu samstarfi sem miðar að því að bæta hag allra íbúa Afganistan og tryggja almenn mannréttindi í landinu. Á 51. allsherjarþingi Sameinuðu þjóðanna var Ísland meðflytjandi tillögu sem var samþykkt þar sem fordæmd er mismunun gagnvart konum og stúlkum, sem og önnur brot á mannréttindum og mannúðarlögum. Þingið samþykkti einnig án atkvæðagreiðslu ályktun þar sem minnt er á þjóðréttarlegar skuldbindingar Afganistans og mismunun gagnvart konum. Þá gerðist Ísland aðili að ræðu Evrópusambandsins í öryggisráði Sameinuðu þjóðanna 14. apríl 1997, en í henni er vikið sérstaklega að aðstæðum kvenna og stúlkna þar í landi. Í mannréttindaráði Sameinuðu þjóðanna er ástand mannréttindamála í Afganistan einnig til umfjöllunar.

Með hliðsjón af því að ríkisstjórnin vinnur þegar að efnislegum framgangi þessa þingmáls telur nefndin eðlilegast að ljúka umfjöllun sinni um málið og leggur til að tillögunni verði vísað til ríkisstjórnarinnar.

Alþingi, 7. maí 1997.

Geir H. Haarde,

Margrét Frímannsdóttir.

Siv Friðleifsdóttir.

form., frsm.

Össur Skarphéðinsson.

Tómas Ingi Olrich.

Árni R. Árnason.

Kristín Ástgeirsdóttir.

Hjálmar Árnason.

Hjálmar Jónsson.
Stofnskrá Vestnorræna þingmannaráðsins Nefndarálit - þingskjal nr. 1218

1996–97. – 1066 ár frá stofnun Alþingis.

121. löggjafarþing. – 481 . mál.

1218. Nefndarálit um till. til þál. um endurnýjun á stofnskrá Vestnorræna þingmannaráðsins.

Frá utanríkismálanefnd.

Nefndin hefur fjallað um tillöguna og fengið á sinn fund Árna Johnsen, formann Íslandsdeildar Vestnorræna þingmannaráðsins.

Nefndin leggur nú sem endranær áherslu á mikilvægi góðra og náinna samskipta við næstu nágranna okkar, Færeyinga og Grænlendinga. Binda nefndarmenn vonir við að breytingar á Vestnorræna þingmannaráðinu leiði í raun til aukinna áhrifa þess í stjórnmálaumræðu um vestnorræn málefni.

Í nefndinni var rætt sérstaklega um þá nýbreytni sem lögð er til að greiða skuli árgjald til starfsemi ráðsins og setja á stofn skrifstofu þess með einum starfsmanni. Telur nefndin sanngjarnt að Ísland greiði helming þess rekstrarkostnaðar sem af þessu hlýst og áætlaður er um 5 millj. kr. á ári.

Í 17. gr. stofnskrár ráðsins eru ákvæði um aðsetur starfsmannsins og skal það vera í einu af þingum landanna. Gera skal samning við það þjóðþing um skiptingu á útgjöldum til starfsemi aðalskrifstofunnar. Nefndin fagnar því að uppi eru áform um að þessi starfsmaður hafi aðsetur í húsakynnum Alþingis og telur það vera í samræmi við forustuhlutverk Íslands innan ráðsins. Í væntanlegum samstarfssamningi við skrifstofu Alþingis má gera ráð fyrir að skrifstofan standi straum af kostnaði við vinnuaðstöðu og tækjakost og venjubundna þjónustu, svo sem eðlilegum síma- og póstburðarkostnaði. Aftur á móti greiðir ráðið sjálft allan launakostnað, ferðakostnað og annan almennan rekstur ráðsins.

Nefndin leggur til að tillagan verði samþykkt.

Alþingi, 7. maí 1997.

Geir H. Haarde,

Margrét Frímannsdóttir.

Siv Friðleifsdóttir.

form., frsm.

Össur Skarphéðinsson.

Tómas Ingi Olrich.

Árni R. Árnason.

Kristín Ástgeirsdóttir.

Hjálmar Árnason.

Hjálmar Jónsson.
Bann við framleiðslu á jarðsprengjum Nefndarálit - þingskjal nr. 1219

1996–97. – 1066 ár frá stofnun Alþingis.

121. löggjafarþing. – 267 . mál.

1219. Nefndarálit um till. til þál. um bann við hönnun, framleiðslu, notkun og sölu á jarðsprengjum.

Frá utanríkismálanefnd.

Nefndin hefur fjallað um tillöguna og fengið á sinn fund Helga Ágústsson og Jón Egil Egilsson frá utanríkisráðuneytinu. Bárust nefndinni einnig ýmsar upplýsingar frá ráðuneytinu.

Á alþjóðavettvangi hafa Íslendingar ákveðið stutt tillögur um bann við hönnun, framleiðslu, notkun og sölu á jarðsprengjum. Á síðasta allsherjarþingi Sameinuðu þjóðanna studdu 155 ríki bann af þessu tagi, án mótatkvæða. Í alþjóðasamstarfi þingmanna hefur þetta málefni einnig verið til umræðu og hafa alþingismenn ávallt stutt tillögur um slíkt bann. Meðal annars samþykkti 96. þing Alþjóðaþingmannasambandsins í september 1996 ályktun um stuðning við gerð lagalega bindandi alþjóðasamnings um bann við framleiðslu, notkun og sölu á jarðsprengjum og um nauðsyn þess að hreinsa landsvæði þar sem jarðsprengjum hefur verið dreift.

Þótt nokkurrar bjartsýni gæti er ekki hægt að segja til um hvort samkomulag um bann við jarðsprengjunotkun næst á þessu stigi. Hins vegar er fullvíst að Ísland mun undirrita alþjóðlegan samning um þetta efni þegar og ef hann liggur fyrir. Með vísan til þessara fyrirliggjandi upplýsinga leggur nefndin til að tillögunni verði vísað til ríkisstjórnarinnar.

Alþingi, 7. maí 1997.

Geir H. Haarde,

Margrét Frímannsdóttir.

Siv Friðleifsdóttir.

form., frsm.

Össur Skarphéðinsson.

Tómas Ingi Olrich.

Árni R. Árnason.

Kristín Ástgeirsdóttir.

Hjálmar Árnason.

Hjálmar Jónsson.
Efling íþróttastarfs Nefndarálit - þingskjal nr. 1223

1996–97. – 1066 ár frá stofnun Alþingis.

121. löggjafarþing. – 363 . mál.

1223. Nefndarálit um till. til þál. um eflingu íþróttastarfs.

Frá menntamálanefnd.

Nefndin hefur fjallað um málið og hafa henni borist umsagnir frá menntamálaráðuneyti, Sambandi íslenskra sveitarfélaga, Ungmennafélagi Íslands og Íþróttasambandi Íslands.

Felur tillagan í sér að skipuð verði sjö manna nefnd til að gera tillögur um að efla íþróttahreyfinguna og um samskipti ríkisvalds og annarra opinberra aðila við hreyfinguna og stuðning við íþróttastarfið í landinu.

Menntamálanefnd telur mikilvægt að skilningur þjóðarinnar á gildi líkamsræktar og hollra lífshátta verði aukinn og að hvetja eigi landsmenn til iðkunar íþrótta auk þess sem brýnt er að stuðla að eflingu árangurs íslensks afreksfólks á alþjóðavettvangi.

Nefndin mælir með samþykkt tillögunnar.

Alþingi, 12. maí 1997.

Sigríður A. Þórðardóttir,

Hjálmar Árnason.

Svanfríður Jónasdóttir.

form., frsm.

Tómas Ingi Olrich.

Ólafur Örn Haraldsson.

Guðný Guðbjörnsdóttir.

Guðmundur Hallvarðsson.

Sigríður Jóhannesdóttir.
Þátttaka Íslendinga í alþjóðasamstarfi Nefndarálit - þingskjal nr. 1235

1996–97. – 1066 ár frá stofnun Alþingis.

121. löggjafarþing. – 132 . mál.

1235. Nefndarálit um till. til þál. um þátttöku Íslendinga í alþjóðasamstarfi.

Frá utanríkismálanefnd.

Nefndin hefur fjallað um tillöguna og fengið á sinn fund Jón Þórodd Jónsson og Friðrik Friðriksson frá Pósti og síma hf.

Á undanförnum áratugum hefur samstarf Íslendinga við aðrar þjóðir aukist hröðum skrefum á flestum sviðum. Þessari þróun verður ekki snúið við og Íslendingum er nauðsynlegt að sinna alþjóðasamskiptum vel. Ávinningi af þessum samskiptum fylgir einnig kostnaður sem sjálfsagt er að leitast við að takmarka eins og kostur er, m.a. með notkun nýrrar tækni í fjarskiptamálum. Tekur nefndin að þessu leyti undir efni tillögunnar. Mörg einkafyrirtæki hafa tekið nýja fjarskiptatækni í þjónustu sína og mikilvægt er að hið opinbera geri það einnig í þeim tilvikum þar sem slíkt horfir til hagræðis. Í tillögunni felst þörf ábending til opinberra aðila um að kanna slíka kosti til hlítar. Með vísan til þess leggur nefndin til að tillögunni verði vísað til ríkisstjórnarinnar.

Alþingi, 7. maí 1997.

Geir H. Haarde,

Margrét Frímannsdóttir.

Siv Friðleifsdóttir.

form., frsm.

Össur Skarphéðinsson.

Tómas Ingi Olrich.

Árni R. Árnason.

Kristín Ástgeirsdóttir.

Hjálmar Árnason.

Hjálmar Jónsson.
Kynslóðareikningar Þingsályktun - þingskjal nr. 1254

121. löggjafarþing 1996–1997.

Nr. 16/121.

Þskj. 1254 - 299. mál.

Þingsályktun um gerð kynslóðareikninga.

Alþingi ályktar að fela ríkisstjórninni að hefja undirbúning að gerð svonefndra kynslóðareikninga. Slíkir reikningar verði framvegis hafðir til hliðsjónar við gerð rammafjárlaga til lengri tíma, opinberra áætlana og fjárlagagerð eftir því sem við getur átt.

Samþykkt á Alþingi 13. maí 1997.
Úttekt á áhrifum Efnahags- og myntbandalags Evrópu Þingsályktun - þingskjal nr. 1255

121. löggjafarþing 1996–1997.

Nr. 17/121.

Þskj. 1255 - 300. mál.

Þingsályktun um úttekt á áhrifum Efnahags- og myntbandalags Evrópu á íslenskt efnahagslíf.

Alþingi ályktar að fela ríkisstjórninni að skipa nefnd til að gera úttekt á áhrifum Efnahags- og myntbandalags Evrópu á íslenskt efnahagslíf.

Samþykkt á Alþingi 13. maí 1997.
Verðbólgureikningsskil Þingsályktun - þingskjal nr. 1256

121. löggjafarþing 1996–1997.

Nr. 18/121.

Þskj. 1256 - 314. mál.

Þingsályktun um verðbólgureikningsskil.

Alþingi ályktar að fela fjármálaráðherra að skipa nefnd sérfróðra aðila til að kanna hvort hverfa eigi frá verðbólgureikningsskilum hérlendis. Athugun nefndarinnar nái m.a. til skoðunar á lögum um bókhald, lögum um ársreikninga og á lögum um tekjuskatt og eignarskatt, svo og á fyrirkomulagi á fjárreiðum ríkisins.

Nefndina skipi m.a. endurskoðendur, kennarar í reikningshaldi og endurskoðun við Háskóla Íslands og sérfræðingar úr ráðuneytum viðskipta og fjármála, svo og aðrir sem starfa á fjármagnsmarkaði hérlendis og búa yfir víðtækri þekkingu á þessu sviði.

Nefndin ljúki störfum fyrir apríllok 1998 og geri tillögur um lagabreytingar ef hún telur nauðsyn á því.

Samþykkt á Alþingi 13. maí 1997.
Erlendar skuldir þjóðarinnar Þingsályktun - þingskjal nr. 1257

121. löggjafarþing 1996–1997.

Nr. 19/121.

Þskj. 1257 - 431. mál.

Þingsályktun um erlendar skuldir þjóðarinnar.

Alþingi skorar á ríkisstjórnina að gera áætlun um hvernig náð verði niður erlendum skuldum þjóðarinnar fyrir árið 2015.

Samþykkt á Alþingi 13. maí 1997.
Olíuleit við Ísland Þingsályktun - þingskjal nr. 1260

121. löggjafarþing 1996–1997.

Nr. 20/121.

Þskj. 1260 - 104. mál.

Þingsályktun um olíuleit við Ísland.

Alþingi ályktar að fela iðnaðarráðherra að skipa starfshóp með þátttöku vísindamanna er meti hvort rétt sé að hefja markvissar rannsóknir á því hvort olía eða gas finnst á landgrunni Íslands. Hópurinn meti sérstaklega þau svæði á landgrunninu sem fyrirliggjandi rannsóknir benda til að líklegust séu til að geyma olíu eða gas.

Samþykkt á Alþingi 13. maí 1997.
Efling iðnaðar sem nýtir ál við framleiðslu sína Þingsályktun - þingskjal nr. 1261

121. löggjafarþing 1996–1997.

Nr. 21/121.

Þskj. 1261 - 447. mál.

Þingsályktun um átaksverkefni til eflingar iðnaði sem nýtir ál við framleiðslu sína.

Alþingi ályktar að fela iðnaðarráðherra að beita sér fyrir átaksverkefni til að efla og auka iðnað er nýtir ál sem hráefni eða aðvinnsluefni.

Samþykkt á Alþingi 13. maí 1997.
Rannsóknir innan efnahagslögsögunnar Þingsályktun - þingskjal nr. 1281

121. löggjafarþing 1996–1997.

Nr. 22/121.

Þskj. 1281 - 387. mál.

Þingsályktun um rannsóknir og sjómælingar innan efnahagslögsögunnar.

Alþingi ályktar að fela ríkisstjórninni að efla rannsóknir og sjómælingar við landið, með sérstakri áherslu á hafsvæðið innan 200 sjómílna efnahagslögsögunnar fyrir sunnan landgrunn Íslands frá Reykjaneshrygg að Færeyjahrygg.

Samþykkt á Alþingi 14. maí 1997.
Stefnumótun í menntunarmálum í landbúnaði Þingsályktun - þingskjal nr. 1319

121. löggjafarþing 1996–1997.

Nr. 23/121.

Þskj. 1319 - 377. mál.

Þingsályktun um stefnumótun í menntunarmálum í landbúnaði.

Alþingi ályktar að fela landbúnaðarráðherra að skipa nefnd til að vinna að stefnumótun í menntunarmálum landbúnaðarins.

Nefndin kanni sérstaklega hvernig skipulagi á sérhæfðri menntun í landbúnaði sé best komið fyrir innan skólakerfisins, rannsaki menntunarstig í landbúnaði, athugi skipulag endurmenntunar, fjalli um hvernig sérskólar landbúnaðarins eigi að tengjast öðru skólastarfi og skoði tengsl rannsókna í landbúnaði við skólastarf.

Samþykkt á Alþingi 15. maí 1997.
Samningur Sameinuðu þjóðanna gegn ólöglegri verslun með fíkniefni og samningur um þvætti Nefndarálit - þingskjal nr. 1326

1996–97. – 1066 ár frá stofnun Alþingis.

121. löggjafarþing. – 608 . mál.

1326. Nefndarálit um till. til þál. um aðild að samningi Sameinuðu þjóðanna gegn ólöglegri verslun með fíkniefni og skynvilluefni og um fullgildingu samnings um þvætti, leit, hald og upptöku ávinnings af afbrotum.

Frá utanríkismálanefnd.

Nefndin hefur fjallað um tillöguna. 19. febrúar 1997 samþykkti Alþingi breytingu á lögum vegna samninga þessara. Var þá breytt almennum hegningarlögum, áfengislögum, lögum um ávana- og fíkniefni, tollalögum, lögum um alþjóðlega samvinnu um fullnustu refsidóma og lyfjalögum.

Nefndin leggur til að tillagan verði samþykkt.

Alþingi, 15. maí 1997.

Geir H. Haarde,

Margrét Frímannsdóttir.

Siv Friðleifsdóttir.

form., frsm.

Kristín Ástgeirsdóttir.

Árni R. Árnason.

Össur Skarphéðinsson.

Vilhjálmur Egilsson.

Ólafur Örn Haraldsson.

Árni M. Mathiesen.
Tilkynningarskylda olíuskipa Þingsályktun - þingskjal nr. 1344

121. löggjafarþing 1996–1997.

Nr. 24/121.

Þskj. 1344 - 303. mál.

Þingsályktun um tilkynningarskyldu olíuskipa og annarra skipa sem sigla með hættulegan varning.

Alþingi ályktar að fela ríkisstjórninni, í samráði við hagsmunaaðila, að móta skýrar reglur um tilkynningarskyldu og afmörkun siglingaleiða olíuskipa og annarra skipa sem sigla með hættulegan varning inn í íslenska efnahagslögsögu sem m.a. innihaldi heimildir til tafarlausrar stöðvunar ef vart verður mengunar. Reglurnar nái einnig til olíuskipa í siglingum milli hafna hér á landi.

Jafnframt verði mótaðar reglur um hvaða ráðuneyti og stjórnvöld fari með forræði um allar aðgerðir sem grípa þarf til ef mengunarslys verða á sjó eða við strendur landsins.

Samþykkt á Alþingi 16. maí 1997.
Stephansstofa Þingsályktun - þingskjal nr. 1345

121. löggjafarþing 1996–1997.

Nr. 25/121.

Þskj. 1345 - 354. mál.

Þingsályktun um stofnun Stephansstofu.

Alþingi ályktar að fela forsætisráðherra að skipa nefnd til að kanna hvernig unnt sé að efla starfsemi Vesturfarasetursins á Hofsósi með því að setja á stofn sérstaka skrifstofu, kennda við Stephan G. Stephansson, sem sæi um samskipti við fólk af íslenskum ættum í Bandaríkjunum og Kanada.

Samþykkt á Alþingi 16. maí 1997.
Samningur Sameinuðu þjóðanna gegn ólöglegri verslun með fíkniefni og samningur um þvætti Þingsályktun - þingskjal nr. 1348

121. löggjafarþing 1996–1997.

Nr. 26/121.

Þskj. 1348 - 608. mál.

Þingsályktun um aðild að samningi Sameinuðu þjóðanna gegn ólöglegri verslun með fíkniefni og skynvilluefni og um fullgildingu samnings um þvætti, leit, hald og upptöku ávinnings af afbrotum.

Alþingi ályktar að heimila ríkisstjórninni að staðfesta fyrir Íslands hönd samning Sameinuðu þjóðanna gegn ólöglegri verslun með fíkniefni og skynvilluefni sem gerður var í Vín 20. desember 1988 og að fullgilda fyrir Íslands hönd samning um þvætti, leit, hald og upptöku ávinnings af afbrotum sem gerður var í Strassborg 8. nóvember 1990.

Samþykkt á Alþingi 16. maí 1997.
Efling íþróttastarfs Þingsályktun - þingskjal nr. 1349

121. löggjafarþing 1996–1997.

Nr. 27/121.

Þskj. 1349 - 363. mál.

Þingsályktun um eflingu íþróttastarfs.

Alþingi ályktar að skora á ríkisstjórnina að skipa sjö manna nefnd til að gera tillögur um að efla íþróttahreyfinguna og um samskipti ríkisvalds og annarra opinberra aðila við hreyfinguna og stuðning við íþróttastarfið í landinu.

Markmið nefndarstarfsins verði meðal annars að skilgreina og gera tillögur um þátt hins opinbera í þeirri viðleitni íþróttahreyfingarinnar að:

a. laða æskufólk, pilta og stúlkur, svo og almenning, til iðkunar íþrótta,

b. efla árangur íslensks afreksfólks á alþjóðavettvangi,

c. auka skilning þjóðarinnar á gildi líkamsræktar, heilbrigðis og hollra lífshátta.

Nefndin verði skipuð tveim fulltrúum Íþróttasambands Íslands, einum frá UMFÍ, einum fulltrúa tilnefndum af Sambandi íslenskra sveitarfélaga, einum tilnefndum af fjármálaráðherra, einum tilnefndum af heilbrigðis- og tryggingamálaráðherra og einum tilnefndum af menntamálaráðherra og verði hann jafnframt formaður nefndarinnar.

Nefndin skili skýrslu og tillögum eigi síðar en 1. nóvember 1997.

Samþykkt á Alþingi 16. maí 1997.
Skógræktaráætlun Þingsályktun - þingskjal nr. 1350

121. löggjafarþing 1996–1997.

Nr. 28/121.

Þskj. 1350 - 546. mál.

Þingsályktun um skógræktaráætlun.

Alþingi ályktar að fela landbúnaðarráðherra að hlutast til um að Skógrækt ríkisins geri markvissa skógræktaráætlun fyrir allt landið. Áhersla verði lögð á öflun upplýsinga, skýra markmiðssetningu og stefnumörkun til langs tíma. Áætlunin taki til allra þátta skógræktar og taki mið af þeim áformum sem sett eru með stofnun Héraðsskóga á Fljótsdalshéraði og Suðurlandsskóga.

Samþykkt á Alþingi 16. maí 1997.
Hafnaáætlun 1997–2000 Þingsályktun - þingskjal nr. 1375

121. löggjafarþing 1996–1997.

Nr. 31/121.

Þskj. 1375 - 483. mál.

Þingsályktun um hafnaáætlun 1997–2000.

Alþingi ályktar skv. 24. gr. hafnalaga, nr. 23/1994, að árin 1997–2000 skuli framkvæmdum í hafnamálum hagað samkvæmt eftirfarandi hafnaáætlun:

Smellið á PDF hér efst á síðunni til að skoða skjalið.

Samþykkt á Alþingi 17. maí 1997.
Frestun á fundum Alþingis Þingsályktun - þingskjal nr. 1383

121. löggjafarþing 1996–1997.

Nr. 32/121.

Þskj. 1383 - 621. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 17. maí 1997 eða síðar, ef nauðsyn krefur, til septemberloka.

Samþykkt á Alþingi 17. maí 1997.